ESÉLY SZOCIÁLIS

ALAPELLÁTÁSI KÖZPONT

SZOCIÁLIS

ÉTKEZTETÉS

Gr. Apponyi u. 5.

**SZAKMAI PROGRAM**

CSONGRÁD

2021.

Intézmény neve: Esély Szociális Alapellátási Központ

Az intézmény székhelye: Csongrád, Kossuth tér 7. sz.

Az intézmény fenntartója: Alsó- Tisza-menti Önkormányzati Társulás

Székhelye: 6647 Csanytelek, Volentér János tér 2. sz.

**Telephelyei:**

*Személyes gondoskodás keretébe tartozó szociális alapellátások:*

6640 Csongrád, Fő u. 64. sz.: Étkeztetés,,

Tanyagondnoki szolgálat I-IV. körze,t

Házi segítségnyújtás

Jelzőrendszeres házi segítségnyújtás,,

Támogató szolgáltatás

Pszichiátriai betegek közösségi ellátása,

Szenvedélybetegek közösségi ellátása,

Nappali ellátás (idősek, demens személyek)

-II. számú Idősek Klubja,

6640 Csongrád, Síp u. 3. sz.: Fogyatékosok Nappali Intézménye,

6640 Csongrád, Gr. Apponyi u. 5. sz.: Étkeztetés,

Nappali ellátás (idősek, demens személyek)

- I. számú Idősek Klubja,

6648 Csongrád-Bokros Bokros u. 29. sz. Nappali ellátás (idős személyek)

– III. számú Idősek Klubja,

Étkeztetés

**Az intézmény nyitva álló helyiségei:**

6645 Felgyő, Széchenyi út 2. sz.: Jelzőrendszeres házi segítségnyújtás,

Támogató szolgáltatás,

Pszichiátriai betegek közösségi ellátása,

Szenvedélybetegek közösségi ellátása,

6647 Csanytelek, Baross Gábor u. 2. sz. Jelzőrendszeres házi segítségnyújtás,,

Támogató szolgáltatás

Pszichiátriai betegek közösségi ellátása,,

Szenvedélybetegek közösségi ellátása,

6646 Tömörkény, Ifjúság u. 8. sz.: Jelzőrendszeres házi segítségnyújtás

Támogató szolgáltatás,

Pszichiátriai betegek közösségi ellátása,,

Szenvedélybetegek közösségi ellátása

5474 Tiszasas, Fő u. 13. sz.: Jelzőrendszeres házi segítségnyújtás,

**Jelen szakmai program a I. Klub- Szociális étkeztetésre vonatkozik**

Lényeges, hogy a településünkön ne legyen ellátatlan személy, ezért a család- és gyermekjóléti szolgálattal, más jelzőrendszeri tagok segítségével felkutatjuk azokat a rászoruló, főképpen idős vagy beteg személyeket, akik önellátásuk korlátoltsága miatt nem tudják maguk, vagy hozzátartozóik számára a napi meleg ételt biztosítani. Fontos, hogy a rászorultság figyelembe vételével az igények teljes mértékben minél hamarabb kielégítésre kerüljenek.

Az étkezés igénybevételére a település közigazgatási területéről nyújthatnak be kérelmet, az ellátást igénylők. Főképpen azok az idős illetve beteg emberek veszik igénybe az ellátást, akik saját maguk illetve hozzátartozójuk számára csak ebben a formában tudják a mindennapi meleg és változatos ételt biztosítani. Az ellátottak között magasabb a tartósan ellátottak száma, ők az idős egyedül élő lakosok közül kerülnek ki. Az átmenti ellátásban részesülők betegségükből, illetve átmeneti szociális helyzetükből adódóan veszik igénybe ezt az ellátási formát.

**I. A szolgáltatás célja, feladata**

**Célja:** Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen:

a) koruk,

b) egészségi állapotuk,

c) fogyatékosságuk, pszichiátriai betegségük,

d) szenvedélybetegségük, vagy

e) hajléktalanságuk miatt.

**Feladata:** Biztosítani, hogy a szolgáltatás nyitott formában az ellátotti kör és a lakosság által egyaránt elérhető legyen.

A szolgáltatást igénybevevők számára biztosítottak - az étkezést nyújtó által - az étel minőségi és tápanyag feltételei a 67/2007. (VIII. 10.) GKM-EüM-FVM-SzMM együttes rendeletben foglaltaknak megfelelően. Az étel minősége és mennyisége rendszeresen ellenőrzésre kerül.

**II. A megvalósítani kívánt program konkrét bemutatása**

Intézményünk a város több pontján tudja biztosítani az étel kiosztását, valamint a házhoz szállítás lehetőségét, hogy mindenki a lehető legközelebb és a lehető legrövidebb időn belül tudjon meleg ételhez jutni. Biztosítjuk az étkeztetés helyben fogyasztását, szükség esetén a diétás étkezést, illetve munkaszüneti és pihenőnapokon is megoldott az ellátás.

Reményeink szerint az eddigi ellátotti szint tartható lesz, törekszünk minél nagyobb ellátotti kör kiszolgálására. A Kistérségi összefogással, nagyobb finanszírozással még több arra rászorulót tudunk felkutatni és ellátni a területünkön.

**Létrejövő kapacitások**

Az intézmény az étkeztetést vásárolt élelemmel biztosítja. Naponta 117 főnek biztosítunk napi egyszeri meleg ételt. Ebből 65 főnek szállítjuk házhoz az ételt, 6 fő személyesen viszi el, 29 fő pedig helyben fogyasztja el. Intézményünk a GUIDO-Gasztro Csongrád Kft-től vásárolja az ebédet.

Ezzel az igényünkkel még nem merítettük ki a főzőkonyhák kapacitását, ezért várakozás nincs, minden igényt ki tudunk elégíteni.

**Nyújtott szolgáltatás elemek**

Biztosítjuk:

* kiszolgálással helyben fogyasztás lehetőségét,
* elvitel lehetőségét,
* lakásra szállítás lehetőségét,
* diétás étkezést.

Az étkeztetés helye:

Csongrád, Gr. Apponyi u. 5. sz.

Az étkeztetés keretében főétkezésként napi egyszeri meleg ételt biztosítunk. Az étel helyben fogyasztása esetén biztosítjuk a szolgáltatást igénybe vevők számára a kézmosási lehetőséget, a nemenként elkülönített illemhelyet, illetve az evőeszközöket és étkészletet.

Étkeztetést a helyi rendeletben megfogalmazott szociális rászorultság szabályait figyelembe véve biztosít az intézmény.

**A tevékenység leírása**

Csongrád közigazgatási területén állandó lakó-, illetve tartózkodási hellyel rendelkező és a módosított Szt. 3. §-ában meghatározott személyek vehetik igénybe a szociális étkeztetést.

**Szakmai munkánkat** a szociális igazgatásról és szociális ellátásokról szóló 1993. évi III. törvény, a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendeletben meghatározottak, Csongrád Város Önkormányzat Helyi Rendeletei szerint végezzük.

A személyes gondoskodást nyújtó szociális ellátások igénybevételét „A szociális igazgatásról és szociális ellátásokról” szóló 1993. évi III. törvény 93-94. §-a, „A személyes gondoskodást nyújtó szociális ellátások igénybevételéről” szóló 9/1999. (XI. 24.) SzCsM rendelet, valamint Csanytelek Község Önkormányzata Képviselő-testülete önkormányzati rendelete szabályozzák a szociális szolgáltatás igénybevételének módját, a szolgáltatás biztosítása az intézményvezető hatáskörébe tartozik. A személyes gondoskodást nyújtó szociális szolgáltatás iránti jogviszonyt az intézményvezető intézkedése alapozza meg.

A szolgáltatás igénybevételének jogosultságáról Csongrádon az Esély Szociális Alapellátási Központ intézményvezetője dönt. Ha az ellátást igénylő, illetve törvényes képviselője az intézmény vezetőjének döntését vitatja, az arról szóló értesítés kézhezvételétől számított 8 napon belül a fenntartóhoz fordulhat. A fellebbezést az intézmény vezetőjének kell írásban benyújtani, aki az ügyben keletkezett iratokat köteles haladéktalanul a fenntartónak megküldeni.

Ebbe az ellátási rendszerbe kérik felvételüket azok a rászorulók, akik önállóságukat még nem akarják feladni, saját otthonukba, a megszokott környezetükben akarnak maradni. Ezáltal nyomon követhető sorsuk későbbi alakulása, tájékoztatjuk őket további szolgáltatásainkról, hogy a már kialakult bizalmi kapcsolat után, bátrabban élnek az új lehetőségekkel. Tapasztalataink pozitívak, az ellátottak többsége hosszú távon marad a rendszerünkben.

**III. Az ellátás igénybevételének módja**

A szociális ellátás igénybevétele önkéntes. Az ellátást igénylő, illetve a törvényes képviselője szóbeli, vagy írásbeli kérelmére, indítványára történik.

**Az igénybevételéhez szükséges további beadványok:**

* Jövedelemigazolás, havi rendszeres jövedelem alapján, 9/1999. (XI. 24.) SzCsM r. 3.§ (3)
* Orvosi igazolás: 9/1999. (XI. 24.) SzCsM rendelet 3.§ (2)
* A szociális rászorultság igazolása 9/1999. (XI. 24.) SzCsM rendelet 22. § alapján.

**Az intézmény igazgatója megállapodást köt az igénybevevővel.**

A megállapodás tartalmazza: /Melléklet/

* Az igénybevevő természetes személy személyazonosító adatait.
* Az ellátás időtartamát, határozott, vagy határozatlan.
* A szolgáltatások (formáját, módját, körét) tartalmát.
* Az ellátás igénybevételének kezdő időpontját. Határozott időtartamú szolgáltatás biztosítása esetén annak záró időpontját.
* A megállapodás módosításának szabályait.
* A panasztétel lehetőségét és kivizsgálásának módját.
* Az ellátás megszűnésének módjait.
* A személyi térítési díj megállapítására, fizetésére vonatkozó szabályokat.

**Térítési díj:**

* Az étkeztetés intézményi térítési díj összege nem haladhatja meg a szolgáltatási önköltséget. A szociális alapszolgáltatás személyi térítési díjának megállapításánál a jövedelemnyilatkozaton szereplő ellátott jövedelme vehető figyelembe.
* Amennyiben a jogosult tartási vagy öröklési szerződést kötött a térítési díj fizetésére a tartást és gondozást szerződésben vállaló személy a kötelezett. Ilyen esetben a személyi térítési díj az intézményi térítési díjjal azonos összegű.
* Mentes a térítési díj megfizetése alól az, aki jövedelemmel nem rendelkezik.
* A fenntartó a személyes gondoskodást nyújtó ellátásokról, azok igénybevételéről, valamint a fizetendő térítési díjakról konkrét összegben intézményi térítési díjat határoz meg, „A szociális igazgatásról és szociális ellátásokról” szóló 1993. évi III. törvény, „ A személyes gondoskodást nyújtó szociális ellátások térítési díjáról” szóló 29/1993. (II. 17.) Korm. rendelet, valamint a társulás székhely alkotott rendelete alapján. települése által
* A személyi térítési díj nem haladhatja meg az ellátott havi jövedelmének 30 %-át nappali ellátás és ott étkezés esetén (Szt. 117. § (1)) bekezdése.
* A személyi térítési díjat a tárgyhónapot követő hónap 10. napjáig az Esély Szociális Alapellátási Központ számlájára kell befizetni az ellátást igénybevevő kötelezettnek. A megállapított személyi térítési díjak befizetését az Esély Szociális Alapellátási Központ igazgatója által megbízott személy köteles ellenőrizni és a nyilvántartott hátralék behajtása iránt intézkedni.
* A térítési díj megfizetésére köteles az ellátást igénybe vevő jogosult, a jogosult tartására, gondozására köteles és képes személy. Ha a jogosult a személyi térítési díj összegét vitatja, vagy annak csökkentését, illetve elengedését kéri, az intézményvezető a személyi térítési díj felülvizsgálatáról és megváltoztatásáról szóló értesítésének kézhezvételétől számított 8 napon belül az intézmény fenntartójához fordulhat. Ilyen esetben a fenntartó határozattal dönt a személyi térítési díj összegéről.

**Díjfizetés elmulasztása esetén:**

Abban a nem kívánt esetben, ha a személyi térítési díj megfizetésére kötelezett személy, fizetési kötelezettségének nem tesz eleget, az intézmény vezetője 15 napos határidő megjelölésével a fizetésre kötelezett személyt írásban felhívja az elmaradt térítési díj befizetésére.

Ha a határidő eredménytelenül telik el, az intézmény vezetője a kötelezett nevét, lakcímét, és a fennálló díjhátralékot nyilvántartásba veszi.

A nyilvántartott díjhátralékról az intézmény vezetője negyedévenként tájékoztatja az intézmény fenntartóját a térítési díjhátralék behajtása vagy a behajtatlan hátralék törlése érdekében.

A térítési díjhátralék behajtására a közigazgatási hatósági eljárás és szolgáltatás általános szabályairól szóló 2004. évi CXL. Ttrvény, illetve az adózás rendjéről szóló 2003. évi XCII. törvény szabályainak alkalmazásával kerülhet sor.

**A**mennyiben az ellátást betegség, vagy más ok miatt nem kívánja igénybe venni az ellátott, úgy a távol maradást, az azt megelőző legalább **két munkanappal** az intézmény vezetőjének írásban kell bejelenteni. Ennek elmulasztása esetén a kötelezett a térítési díj megfizetésének kötelezettsége alól a távolmaradás kezdetétől számított 3. munkanaptól mentesül. A kötelezett a távolmaradás idejére mentesül a térítési díj megfizetésének kötelezettsége alól.

**IV. Más intézményekkel történő együttműködés**

Intézményünk szakmai munkája során folyamatosan arra törekszik, hogy a kapcsolatrendszerét más intézményekkel fenntartsa és lehetőség szerint tovább bővítse.

Mind inkább célunk, hogy az intézményekkel való kapcsolatunk élő, konstruktív, oda- vissza alapon működő legyen. Ezen belül teret adva mind a szakmai fejlődésre, gyakori konzultációra, személyes találkozásokra is.

A szociális szolgáltató, illetve intézmény együttműködik az ellátási területén működő szociális, gyermekjóléti, gyermekvédelmi, egészségi, oktatási és munkaügyi szolgáltatókkal, intézményekkel, így különösen:

* Tanyagondnoki szolgálattal,
* Az otthon-ápolási szolgálattal,
* A pártfogó felügyelői és jogi segítségnyújtó szolgálattal,
* Fogyatékos személy ellátása esetén gyógypedagógiai nevelési szakszolgálatokkal és a
* Fogyatékos személyeket segítő érdekvédelmi szervezeteivel,
* Pszichiátriai beteg és szenvedélybeteg esetén a háziorvossal és a kezelőorvossal,
* Szociális Ellátások Intézménye Ápoló Otthon, Gondviselés Háza,
* Családsegítő és Gyermekjóléti Központ, Családsegítő, és Gyermekjóléti Szolgálat,
* Támogató Szolgálat,
* Egyéb bentlakásos intézmények (Aranysziget Otthon, Piroskavárosi Idősek Otthona)
* II-III. sz. Idősek Klubja,
* Egészségügyi Intézmények, Mentőszolgálat, Háziorvosok,
* Polgármesteri Hivatal, Járási Hivatal,
* Polgárőrség, Rendőrség,
* Civil szervezetek, egyesületek.

**V. Az ellátandó célcsoport megnevezése jellemzői**

**Korösszetétele:**

Túlnyomórészt kis nyugdíjasok, vagy jövedelem nélküliek, ill. szociálisan vagy egészségügyileg rászorult, szenvedélybeteg személyek, akik a maguk ellátására nem képesek, és nincs aki gondoskodjon róluk. Az ellátottak általában egyedül élő személyek, akiknek a napi egyszeri meleg étel elkészítése, ill. haza szállítása gondot okoz.

**Féfi:** 18-39 éves 1 fő, 40-59 éves 6 fő, 60-64 éves 4 fő, 65-69 éves 7 fő, 70-74 éves 4 fő, 75-79 éves 6 fő, 80-89 éves 6 fő, 90 év felett 1 fő.

**Nő:** 18-39 éves 1 fő, 40-59 éves 4 fő, 60-64 éves 2 fő, 65-69 éves 10 fő, 70-74 éves 11 fő, 75-79 éves 18 fő, 80-89 éves 13 fő, 90 év felett 4 fő.

**Egészségi állapotuk:**

Megfigyelhető, hogy az ellátottaink egy részének az egészségi állapotuk vagy a szociális helyzetük indokolja az ellátást. Sok a szív és érrendszeri-, cukorbeteg, magas vérnyomásos, súlyos mozgás korlátozott, látásukban és hallásukban károsodott igénylő, szenvedélybeteg.

**Jövedelmi viszonyaik:**

Az ellátottaknak a saját jövedelmük alapján állapítottuk meg a térítési díjat.

0 jövedelem 0fő

1-28500 Ft-ig 2fő

28501-42750 Ft-ig 23 fő

42751-57000 Ft-ig 34 fő

57000 Ft felett 58 fő

**Gondozási szükségleteik:**

Ellátottaink az intézményünk által biztosított többféle ellátást is igénybe vesznek, így közülük 10 fő az étkeztetés mellett igénybe veszi a Házi segítségnyújtást is, 30 fő a nappali ellátást is, valamint 3 fő a Jelzőrendszeres házi segítségnyújtást is.

**VI. A biztosított szolgáltatási elemek formái**

**A feladatellátás szakmai tartalma:**

Az intézmény feladata felkutatni a még ellátatlan területeket, személyeket, minden igényt megpróbálunk kielégíteni, hogy ellátatlan területek ne maradjanak, ennek érdekében megkeresünk minden intézményt és civil szervezeteket.

**A feladatellátás módja:**

Az intézmény a lakosság szükségleteinek megfelelően megszervezi az étel kiszolgálásával egyidejű helyben fogyasztásának lehetőségét, elvitelének lehetővé tételét és lakásra szállítását. Az étkezetés keretében a főétkezésként legalább napi egyszeri meleg étel biztosít az arra rászorulóknak. Ha az étkeztetésben részesülő személy egészségügyi állapota indokolja, a háziorvos javaslatára az igénybevevő részére diétás étkeztetés biztosított.

Az étel helyben fogyasztása esetén a Csongrád, Gr. Apponyi u. 5. sz. szám alatt biztosított az igénybevevők számára megfelelő kézmosási lehetőség, nemenként elkülönített illemhely, evőeszköz, étkészlet.

**Étkezés rendje:**

**Klubtagoknál:**

**− Reggeli: 800 – 900**

**− Ebéd: 1200 – 1300**

* **Klubtagoknak a fő étkezés az I. számú Idősek Klubja ebédlője,**

**Helye: Csongrád, Gr. Apponyi u. 5.**

**Csak étkezést igénylőknél:**

**Helyben fogyasztja el az I. sz. Idősek Klubja ebédlőjében: 13.00-13.30-ig**

**Elvitellel: Apponyi u. 5 számú tálaló konyháról, munkaszüneti és pihenőnapon Csongrád, Fő u. 64. számú tálaló konyháról: 11.30.-13.30-ig**

**Étel házhoz szállítása:** Az étkeztetés igénybevételére jogosultak az étel házhoz szállítását kérhetik. Erre a célra az ételhordókat, az igénybe vevők kötelesek biztosítani. A főzőkonyha személyzete tölti bele az ételt az ételhordóba. Az étel, lakásra szállítása gépkocsival történik, a gépkocsi rendelkezik hőtárolós boksszal. Az étel házhoz szállítása: 11.30-12.30-ig megtörténik.

Azon személyeknek, akik ezt a szolgáltatást olyan külterületen igénylik, ahol tanyagondnoki szolgálat működik – mivel a **tanyagondnoki szolgáltatás térítésmentes -**, ezért a kiszállítás ingyenes.

Akik nem tartoznak a tanyagondnoki körzetbe, számukra az étel kiszállítása térítésköteles, melynek összegét a székhely település Önkormányzatának helyi rendelete szabályozza.

**Étkeztetés biztosítása**: azon szociális rászorultaknak, akik önmaguknak és eltartottjaiknak tartósan, vagy átmeneti jelleggel nem képesek biztosítani a legalább napi egyszeri meleg ételt, illetve koruk, egészségi állapotuk, fogyatékosságuk, pszichiátriai betegségük, szenvedély betegségük, vagy hajléktalanságuk miatt nem képesek azt biztosítani.

**Szociálisan rászorult:**

*Az* a személy, *aki:*

* 1. a 65. életévét betöltötte,
  2. mozgásában korlátozott, krónikus, vagy akut megbetegedése, fogyatékossága miatt önmaga ellátásáról (részben, vagy teljesen) nem tud gondoskodni,
  3. a fogyatékos személyek jogairól és esélyegyenlőségük biztosításáról szóló törvény alapján fogyatékossági támogatásban részesül,
  4. szakorvosi ellátást nyújtó fekvőbeteg gyógyintézeti kezelést nem igényel, önmaga ellátására részben képes,
  5. bejelentett lakóhellyel nem rendelkező hajléktalan,
  6. hátrányos munkaerő-piaci helyzete miatt aktív korúak ellátásában részesül.

**A biztosított szolgáltatások rendszeressége:**

Helyben fogyasztóknak: a hét 5 munkanapján biztosítunk étkezést Csongrád, Gr. Apponyi u. 5. sz. alatti ebédlőben.

Elvitel esetén: az ételhordók megtöltése a hét 5 munkanapján Csongrád, Gr. Apponyi u. 5. sz. alatti tálalókonyhán, munkaszüneti és pihenőnapon Csongrád, Fő u. 64. sz. alatti tálaló konyhán 11.30-tól 13.30-ig.

**A szolgáltató és az igénybevevő közötti kapcsolattartás módja:**

Az ellátást igénybe vevővel, hozzátartozójával, vagy törvényes képviselőjével az intézmény munkatársai kapcsolatot tartanak.

Kapcsolattartás módja:

**Személyes** kapcsolattartás, amely az Esély Szociális Alapellátási Központ I. számú Idősek Klubja Csongrád, Gr. Apponyi u. 5. sz. nyitvatartási ideje alatt, hétfőtől csütörtökig 730 – 1600 óráig,

pénteken: 730 – 1330 óráig tart.

**Üzenetátadás** történhet telefonon az intézmény igazgatójánál a 63/571-925 telefonszámon.

**VII. A szolgáltatásról szóló tájékoztatás helyi módja**

Az intézmény szolgáltatásairól tájékoztató anyag, szórólap készül, melyet eljuttatunk az együttműködő intézményekhez, illetve időnként megjelenik a helyi képújságban. Az Intézmény nyitvatartási ideje alatt szóban, telefonon, e-mailben kérhetnek tájékoztatást az érdeklődők az intézmény vezetőjétől és a dolgozóktól egyaránt.

Egy-egy kiemelt rendezvényünkről, programunkról felvétel készül, melyet a lakosság megtekinthet a kábel televízió műsorában. Rendszeresen megjelenünk a Csongrádi Hírek című helyi újságban, illetve szerveztünk nyílt napot is, amikor az érdeklődők velünk tölthették az egész napot és részesei lehettek programjainknak.

Terveink között szerepel hozzátartozói klub létrehozása, ahol szakember segítségével, vagy csak közös beszélgetéssel megoszthatják problémáikat és tapasztalataikat azok, akik hasonló nehézségekkel küzdenek.

* Szórólapok,
* Érdekképviseleti szervek és civil szervezetek tájékoztatása,
* Háziorvosok tájékoztatása,
* Körzeti ápolók tájékoztatása,
* Szociális intézmények értesítése,
* Polgármesteri Hivatal hirdetőtábláján való közzététel,
* Különböző szakterületek tanácskozásain nyújtott tájékoztatás
* Internet [www.csongrad.hu](http://www.csongrad.hu), <http://esely.csongrad.hu/>

**2012. évben bevezetésre került a Központi Elektronikus Nyilvántartás a Szolgáltatást Igénybevevőkről (KENYSZI - TAJ alapú nyilvántartás):**

A szociális, gyermekjóléti és gyermekvédelmi igénybevevői nyilvántartásról és az országos jelentési rendszerről szóló 415/2015. (XII. 23.) Korm. rendelet alapján az elektronikus igénybevevői nyilvántartást az intézménynek vezetnie kell.

Az intézményben, szociális étkeztetés vonatkozásában 2 fő adatszolgáltató munkatárs rögzíti a rendszerbe naprakészen az ellátásokban részesülő ellátottak adatait.

Az adatszolgáltató munkatársak feladatait a szociális, gyermekjóléti és gyermekvédelmi igénybevevői nyilvántartásról és az országos jelentési rendszerről szóló 415/2015. (XII. 23.) Korm. rendelet határozza meg, mely szerint az adatszolgáltató munkatársnak jogosultsága van és kötelezettsége a napi adatrögzítést elvégezni.

**Az intézményi jogviszony megszűnésének szabályai**

**Az intézményi jogviszony megszűnik:**

* az ellátott illetve törvényes képviselőjének kérelmére, közös megegyezéssel, megegyezés szerinti időpontban,
* a megállapodásban feltüntetett határozott idő lejártával.
* az igénybevevő más intézményben történő elhelyezésével, vagy halálával,
* az intézmény jogutód nélküli megszűnésével,
* ha 30 napot meghaladja az intézményből való távolmaradás, és nem részesül kórházi ellátásban,
* Veszélyeztető magatartást tanúsít,
* Társai, vagy az intézmény sérelmére bűncselekményt követ el,
* Aki a személyi térítési díj hátralékát nem rendezi.

Az intézményi jogviszony megszűnése (megszűntetése) esetén a felek egymással elszámolnak, amely kiterjed:

* a fizetendő személyi térítési díjakra, ezek esetleges hátralékaira,
* az intézmény tárgyi eszközeiben szándékosan okozott károkra.

Az intézmény vezetője az ellátás megszüntetéséről, valamint a megszüntetés ellen tehető panaszról írásban értesíti az ellátottat, illetve törvényes képviselőjét. Ha a megszüntetéssel az ellátott nem ért egyet, az értesítés kézhezvételétől számított 8 napon belül az intézmény fenntartójához fordulhat. Ilyen esetben intézményünk az ellátást változatlan feltételek mellett mindaddig biztosítja, amíg a fenntartó, illetve a bíróság jogerős és végrehajtó határozatot nem hoz.

**Fenntartó: Alsó- Tisza-menti Önkormányzati Társulás**

**6647 Csanytelek, Volentér János tér 2. sz.**

**Az ellátottak és a szociális szolgáltatásokat végzők jogainak védelmével kapcsolatos szabályok:**

Az ellátást igénybe vevő ellátottnak joga van: szociális helyzetére, egészségi és mentális állapotára tekintettel az intézmény által biztosított ellátásra, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybevételére.

* Állampolgári jogainak maradéktalan és teljes körű tiszteletben tartására, különös tekintettel:

o az élethez, emberi méltósághoz

o a testi épséghez,

o a testi-lelki egészséghez való jogokra.

* Az egyenlő bánásmód követelményének élvezetére, illetőleg arra, hogy jövedelmi helyzetét csak a törvényben, ill. a kapcsolódó kormányrendeletekben meghatározott esetekben és feltételek mellett vizsgálják.
* Az intézmény működésével, gazdálkodásával kapcsolatos legfontosabb információk, adatok megismeréséhez, ennek érdekében az intézményvezető évente tájékoztatót készít az intézmény gazdálkodásáról, és azt az intézményben jól látható helyen kifüggeszti.
* Az ellátást igénybe vevőt megilleti személyes adatainak védelme, valamint a magánéletével kapcsolatos titokvédelem.
* A szociális szolgáltatások biztosítása során tilos a hátrányos megkülönböztetés bármilyen okból, így különösen az ellátott neme, vallása, nemzeti - etnikai, hovatartozása, politikai vagy más véleménye, kora, cselekvőképességének hiánya vagy korlátozottsága, fogyatékossága, születési, vagy egyéb helyzete miatt.
* Az ellátást igénybe vevő jövedelmi helyzetét csak a törvényben, vagy a törvény felhatalmazása alapján készült, kormányrendeletben meghatározott esetekben és feltételekkel lehet vizsgálni.
* Joga van igénybe venni az ellátott-jogi képviselő segítségét.

**Ellátott jogi képviselő feladata:** tájékoztatás nyújtása az alapjogok megismerésében, segítségnyújtás az ellátással kapcsolatos kérdések, problémák megoldásában, az intézmény és az ellátott között kialakult konfliktus kezelésében, segítséget nyújt az ellátottnak vagy törvényes képviselőjének panasza megfogalmazásában, intézkedést kezdeményezhet a fenntartónál a jogszabálysértő gyakorlat megszüntetésére, észrevételt tehet az intézményben folyó gondozási munkára, intézkedést kezdeményezhet az illetékes hatóságok felé.

**Az ellátottak érdekvédelme:**

Az ellátottaink elsősorban az Intézmény igazgatóját kereshetik fel panaszukkal: **Igazgatóság: 6640 Csongrád, Kossuth tér 7.** sz., valamint az ellátottnak joga van az **ellátott jogi képviselőt** is megkeresni panaszával, akinek az elérhetősége megtalálható a [www.obdk@obdk.hu](http://www.obdk@obdk.hu) oldalon.

Név:……………………………… Elérhetőség:…………………

**A fenti elérhetőség sikertelensége esetén az OBDK zöldszáma hívható: 06-80/620-055**

**Az ellátott jogi képviselő köteles az ellátást igénybe vevőre vonatkozó és tudomására jutott orvosi titkot megtartani, és az ellátást igénylő személyes adatait a vonatkozó jogszabályok szerint kezelni.**

**A megyénkben működő ellátott jogi képviselő neve, elérhetősége a klubban kifüggesztve jól látható helyen megtalálható, így biztosított az állandó hozzáférhetőség.**

**A szociális szolgáltatást végzők jogai, és kötelezettségei:**

* + A szociális ágazatban foglalkoztatottak, vagy munkaviszonyban álló személyek esetében biztosítani kell, hogy a munkavégzéshez kapcsolódó megbecsülést megkapják, tiszteletben tartsák emberi méltóságukat és személyiségi jogaikat, munkájukat elismerjék, valamint a munkáltató megfelelő munkavégzési körülményeket biztosítson számukra.
  + Az ellátást végző, közfeladatot ellátó személynek minősül.
  + Joga és kötelezettsége szakmai ismereteinek - a szakma mindenkori fejlődésével összhangban történő - folyamatos fejlesztése.
  + Munkája során az idős emberekkel, hozzátartozóikkal, ill. munkatársaival, társintézmény dolgozóival szemben segítőkész, együtt érző, tapintatos és udvarias magatartást tanúsít.
  + A személyes gondoskodást nyújtó intézményben foglalkoztatott személy, valamint közeli hozzátartozója [a Polgári Törvénykönyvről szóló törvény 685. § b) pontja], élettársa az ellátásban részesülő személlyel tartási, életjáradéki és örökösödési szerződést az ellátás időtartama alatt – illetve annak megszűnésétől számított egy évig – nem köthet, gondnokául nem rendelhető ki.
  + Ellátottaktól, illetve hozzátartozóiktól pénzt, vagy ajándékot nem fogadhat el,
  + Munkatársaival szemben jó munkakapcsolatot, humánus magatartást tanúsít.
  + Cselekedeteivel az intézmény jó hírének megőrzésére, és annak erősítésére törekszik.

**Létszám és szakképzettség szerinti megoszlás:** 1 fő szociális segítő

Az intézményvezetőt az Alsó- Tisza-menti Önkormányzati Társulás Társulási Tanácsa nevezi ki, a Társulás elnöke gyakorolja felette a munkáltatói jogokat.

……………………………

Intézményvezető

Csongrád, …………………………………

Mellékletei:

Megállapodás tervezet

SZMSZ