|  |  |
| --- | --- |
| Alsó- Tisza-menti Önkormányzati TársulásTársulási Tanácsa E l n ö k é t ő l ***6647 Csanytelek, Volentér János tér 2. sz.***  ***Tel.: 63 / 578–510 Fax: 63 / 578-517***  ***e-mail:*** [***atmot@csanytelek.hu***](mailto:atmot@csanytelek.hu) | Csanyteleki Polgármesteri Hivatal *Vezetőjétől*  *Társulási Feladatellátó jegyzőtől*  ***🖂 6647. Csanytelek, Volentér János tér 2. sz.***  ***Tel.: 63/578-512***  ***e-mail:*** [***jegyzo@csanytelek.hu***](mailto:jegyzo@csanytelek.hu) |

A/22-2/2021.

**E l ő t e r j e s z t é s**

**az Alsó- Tisza-menti Önkormányzati Társulás Társulási Tanácsa**

**2021. októberében tartandó ülésére**

**Tárgy:** *Gondozási Központ Rózsafüzér Szociális Otthon felülvizsgált szakmai programjai (2021. évi) módosításának jóváhagyása*

**Tisztelt Társulási Tanács!**

Az Alsó- Tisza-menti Önkormányzati Társulás fenntartásában lévő *Gondozási Központ Rózsafüzér Szociális Otthon* (6646 Tömörkény, Ifjúság u. 8. sz.) által működtetett szolgáltatásoknak meg kell felelnie a szociális igazgatásról és szociális ellátásokról szóló 1993. évi III. törvény (a továbbiakban: Szt.) és a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendeletnek (a továbbiakban: rendelet), melynek betartását rendszeresen ellenőrzi többek között az illetékes Megyei Kormányhivatal Főosztálya (a továbbiakban: Kormányhivatal) is.

Legutóbb idén júniusban került sor a szociális intézmény hatósági ellenőrzésére bekért iratok és helyszíni szemle tartásával. Az ellenőrzés a szociális intézmény telephelyeire is kiterjedt. A hatósági ellenőrzés során felvett jegyzőkönyvbe rögzítetten *több olyan hiányosságot és nemmegfelelőséget tárt fel* a Kormányhivatal, amelynek korrigálása *a szociális intézmény működése* szempontjából elengedhetetlen. A szociális intézmény jogszerű működése érdekében a Kormányhivatal által CS/C01/00450-15/2021. sz. alatt kiadott határozatában felszólítást adott ki, melyben a szociális intézmény fenntartóját az alábbi feladatok végrehajtására hívta fel:

* 2021. november 15. napjáig a fenntartónak gondoskodnia kell:

*a hatályos jogszabályoknak megfelelő* ***szakmai program*** *és annak kötelező mellékletét képező* ***megállapodások felülvizsgálatáról és fenntartói jóváhagyásáról.***

Az intézményvezető által a Társulás munkaszervezetéhez beküldött tárgyi dokumentumokat feladatellátó jegyzőként eljárva felülvizsgáltam és megállapítottam, hogy azok *megfelelnek a hatályos vonatkozó központi jogszabályokban és a Társulás székhely települése önkormányzati rendeletében foglaltaknak.*

A tárgyi előterjesztéshez csatolt, a Csongrád-Csanád Megyei Kormányhivatal CS/C01/00450-15/2021. iktatószám alatt kiadott határozatban foglaltak szerint eljárva, a határozat kézhezvételét követően *azonnal sor került:*

* a szociális intézményben alkalmazott (valamennyi általa nyújtott szociális szolgáltatásra kiterjesztetten) *az ellátások megszüntetéséről szóló értesítések jogorvoslati eljárásra vonatkozó tájékoztatással való kiegészítésére,*
* *a házi segítségnyújtás* keretében biztosított *személyi gondozás során a vonatkozó jogszabály szerinti tevékenységinapló alkalmazására,*
* a házisegítségnyújtás és idősek otthona igénybe vételét megelőző *gondozási szükséglet vizsgálatához a vonatkozó jogszabály szerinti hatályos értékelő adatlapot használatba vételére.*

Szintén megtörtént annak igazolása, hogy a szociális intézmény általi *házisegítségnyújtás* szociális ellátás esetében is *biztosított* a külön jogszabály szerinti *létszámminimum.*

A fent írt határozatba foglalt felszólításra benyújtott dokumentumokban foglaltakat a Kormányhivatal elfogadta, az ellen kifogást nem tett.

Tájékoztatjuk Önöket arról, hogy a Társulás Társulási Megállapodása értelmében, annak a Tagönkormányzatnak, amely intézménye fenntartása feladatát a Társulásra ruházta át, több kérdésben is javaslattételi jogot biztosít, így pl. a szociális intézmény szakmai programja módosítása esetében is. Tömörkény Községi Önkormányzat Képviselő-testülete élt ezzel a jogosítványával és ezen előterjesztéshez mellékelt tartalmú határozatával tett javaslatot a Tömörkényi székhelyű szociális intézmény szakmai programja elfogadására.

**Tisztelt Társulási Tanács!**

Kezdeményezzük a tárgyi előterjesztésben, annak határozati javaslatában foglaltak megtárgyalását sz előterjesztéshez csatolt dokumentumok ismeretében való jóváhagyását.

C s a n y t e l e k, 2021. október 21.

Tisztelettel:

……………………………….. P.h. P.h. …………………………………

Erhard Gyula Kató Pálné

Társulás Társulási Tanácsa Elnöke Társulási Feladatellátó jegyző

**…../2021. (X. .. .) Atmöt határozat**

**Tárgy:** *Gondozási Központ Rózsafüzér Szociális Otthon felülvizsgált szakmai programjai*

*(2021. évi) módosításának jóváhagyása*

**Határozati j a v a s l a t**

Az Alsó- Tisza-menti Önkormányzati Társulás Társulási Tanácsa megtárgyalta a tárgyban benyújtott dokumentumokban foglaltakat, benne Tömörkény Községi Önkormányzat Képviselő-testülete határozatába foglalt javaslatot és az alábbi döntést hozta.

1.) A Társulás Társulási Tanácsa az általa fenntartott

*Gondozási Központ Rózsafüzér Szociális Otthon*

a) *Idősek bentlakásos otthona,*

b) *szociális étkeztetés,*

c) *házi segítségnyújtás* és

d) *nappali ellátás*

**szakmai programjait** és az azokhoz csatolt **megállapodásokban** foglaltakat

**felülvizsgálta** és annak **módosításait** egységes szerkezetben kiadva, változtatás nélkül jóváhagyja.

2.) A Társulás Társulási Tanácsa felkéri a Társulás Feladatellátó jegyzőjét, hogy folyamatosan gondoskodjon a tárgyi szociális intézmény működéséhez rendelt dokumentumok (szakmai programok, megállapodások, házirendek, SZMSZ, belső szabályzatok) naprakészségének és a hatályos vonatkozó központi jogszabályoknak, továbbá a vonatkozó önkormányzati hatályos rendeletekben foglaltaknak való megfeleltetéséről.

3.) A Társulás Társulási Tanácsa felkéri a Társulás Feladatellátó jegyzőjét, hogy a tárgyi határozatban foglaltakról adjon tájékoztatást a Csongrád-Csanád Megyei Kormányhivatal Hatósági Főosztálya Szociális és Gyámügyi Osztálya Vezetője számára.

Végrehajtás határideje: 2021. november 15.

Végrehajtásért felelős: Kató Pálné feladatellátó jegyző (1-3. pont)

Magonyné Körmendi Judit intézményvezető (1.-3. pont)

Beszámolás határideje: végrehajtást követő soros ülésen

Határozatról értesítést kapnak:

* Csongrád-Csanád Megyei Kormányhivatal Hatósági Főosztálya Szociális és Gyámügyi Osztálya Vezetője,
* Alsó- Tisza-menti Önkormányzati Társulás Elnöke és Tagjai (Székhelyén)
* Magonyné Körmendi Judit Gondozási Központ Rózsafüzér Szociális Otthon Vezetője (Tömörkény)
* Kató Pálné feladatellátó jegyző és általa fent és lent írtak,
* Tóth Józsefné Adó- és Pénzügyi Iroda Vezetője (Helyben)
* Irattár