Ikt. száma:……../SZ/2021.

### M E G Á L L A P O D Á S

(alapszintű ellátás igénybevételénél)

### Idősek Otthonában történő elhelyezés és gondozásról

Jelen megállapodás létrejött egyrészről a Gondozási Központ Rózsafüzér Szociális Otthon (6646 Tömörkény, Ifjúság u. 8.) mint intézmény képviseletében **Magonyné Körmendi Judit intézményvezető**, valamint ellátást igénybe vevő, tartásra kötelezett, vagy azt vállaló személy között.

**Az ellátást igénybe vevő**

Ellátást igénylő:

**Szül név:**

Szül. idő, hely: .

An.:

Lakcím:

Állampolgársága: magyar

A**z ellátást igénybe vevő törvényes képviselője – gondnoka**

* neve:
* születési neve:
* kirendelő szerv megnevezése:
* kirendelő határozat száma:
* lakcíme, ill. tartózkodási helye:
* telefonszáma:

**Az ellátást igénybe vevő legközelebbi hozzátartozója/tartásra, gondozásra köteles személy:**

* Név:
* Lakhely:
* Tel:

között a mai napon, az alábbi feltételek szerint:

**1./** A Gondozási Központ Rózsafüzér Szociális Otthonba a beköltözés önkéntes elhatározáson, közös megegyezésen alapul.

**2.**/ Az ellátás időtartama:

**Az intézmény a szociális ellátást:**

1. Határozott időre:
2. Határozatlan időszakra biztosítja: 202…..…………..…….. napjától

**3./**Az intézmény szolgáltatásai:

Az intézmény a szociális igazgatásról és szociális ellátásokról szóló 1993. évi III. törvény szerinti teljes körű ellátást biztosítja az ellátást igénybe vevő számára. A teljes körű ellátás körébe az alábbi szolgáltatások tartoznak:

* a lakhatással összefüggő ellátás (bentlakás, fűtés, világítás, meleg víz)
* Étkeztetés: az intézmény az étkezést a bentlakók életkori sajátosságának, valamint az egészséges táplálkozás követelményeinek megfelelően nyújtja a szociális étkeztetésre vonatkozó szabályok figyelembevételével.

napi háromszori étkezést, ill. a hét három napján meleg vacsorát biztosítunk

ha a gondozott egészségi állapota indokolja részére orvosi javaslatra az előírásnak megfelelő diétát, ill. tízórait, uzsonnát biztosítunk.

* Ruházat: szükség szerint ruházat, textília biztosítása: a gondozottak elsősorban saját ruházatukat, textíliájukat használják. Ha a lakó megfelelő mennyiségű és minőségű saját ruházattal nem rendelkezik, akkor az intézmény biztosít számára minimum három váltás fehérneműt és hálóruhát, valamint az évszaknak megfelelő minimum két váltás felső ruházatot, három váltás ágyneműhuzatot, és a tisztálkodáshoz szükséges három váltás textíliát, (a ruházat nem lehet egyenruha jellegű, ill. alkalmazkodnia kell az időjáráshoz és az idős emberek élettani sajátosságaihoz).
* Mosás: a ruházat tisztításáról és javításáról az intézmény a házirendben meghatározott módon gondoskodik. A saját és az intézmény által kiadott ruhát és fehérneműt a mosás, illetve az esetleges javítás után mindig ugyanaz a személy kapja vissza használatra. Ezt az egyéni, számmal történő diszkrét megjelöléssel biztosítjuk.
* gondozási tevékenységek: személyi higiénia megtartása, tisztálkodáshoz szükséges eszközök biztosítása.
* az ellátást igénybe vevő értékeinek, vagyontárgyainak megőrzése: a Polgármesteri Hivatal pénztárában a Pénzkezelési Szabályzatnak megfelelően történik.
* takarítás: lakószobák, lakókörnyezet higiénéjének megtartása
* egyéb szolgáltatások: ……………………………………………………………

Ezen Otthon célja, hogy az ellátottnak a lakás komfortérzetét, az ellátást, szükség esetén a tényleges gondozást, ápolást és egyéb segítséget biztosítsa a jogszabályi kereteknek megfelelően.

**4./** Az ellátott saját akaratából költözik az Otthonba.

Lakrésze: egy db, **alapszintű elhelyezést biztosító** közös szoba, melyhez tartozik egy, közös használatú fürdőszoba wc-vel.

**4./ 1.** Az ellátott szerződésben vállalhatja, hogy a jogszabályban előírt feltételeket meghaladó ellátotti igény kielégítésének költségeit viseli. A költségek megtérítésének teljes összege kizárólag a szerződésben meghatározott célokra fordítható. Ha az intézményi jogviszony a szerződés megkötésétől számított öt éven belül – haláleset kivételével- megszűnik, a költségeknek a fennmaradó időre jutó arányos részét az intézmény köteles visszafizetni.

**5./** Az ellátott az általa az Otthonban elfoglalt lakrészt – az otthonvezető által elfogadott mennyiségű és minőségű – saját bútoraival is jogosult berendezni. Ezen ingóság azonban a gondozott elhalálozása esetén a fenntartó tulajdonába kerül az esetleges tartozás mértékéig. (Szobáját az intézményvezető jelöli ki, amelyet a megállapodásban meghatározott ellátásnak és egészségi állapotának megfelelően joga van megváltoztatni). Az intézményvezető írásban értesíti az ellátásra várakozót, hogy biztosítja számára a szolgáltatást.

**6./** Az Alsó- Tisza-menti Önkormányzati Társulás(fenntartó) a személyes gondoskodást nyújtó ellátásokról, azok igénybevételéről, valamint a fizetendő térítési díjakról konkrét összegben - a társulási megállapodás figyelembe vételével - intézményi térítési díjat határoz meg, „A szociális igazgatásról és szociális ellátásokról” szóló 1993. évi III. törvény, „ A személyes gondoskodást nyújtó szociális ellátások térítési díjáról” szóló 29/1993. (II. 17.) Korm. rendelet, valamint az Alsó- Tisza-menti Önkormányzati Társulás székhelye, Csanytelek Község Önkormányzata Képviselő-testülete a 3/2017. (II. 28.) módosított önkormányzati rendelete „A személyes gondoskodást nyújtó szociális ellátásokról, azok igénybevételéről, valamint afizetendő térítési díjakról” alapján.

**A mindenkor hatályos jogszabályok, helyi rendeletek, fenntartó által hozott döntés alapján határozza meg az intézményi illetve személyi térítési díjat.**

Az intézményi, illetve személyi térítési díj összegéről és azok változásairól a Szolgáltató írásban értesíti a térítési díj fizetésére kötelezett személyt.

A személyes gondoskodás körébe tartozó szociális ellátások térítési díja a szolgáltatási önköltség és a normatív állami hozzájárulás költségvetési támogatásának különbözete.

**6./1.** Az Otthonba beköltözést követően az ellátott az ellátásért (29/1993. (II.17.) Korm. rend. 3 § (1 bekezdés f)pontja szerint az intézményi térítési díjat és a személyi térítési díjat bentlakásos intézményi ellátás esetén ellátási napra kell meghatározni.

Ennek alapján az igénybe-vevő napi **díjat** köteles fizetni minden hónap 15. napjáig.

A szolgáltatási önköltség és a tárgyévi normatív állami hozzájárulás, illetve a szolgáltatás külön jogszabály szerinti költségvetési támogatásának különbözeteként számított térítési díjat akkor is dokumentálni kell, ha az ellátáshoz nyújtott saját hozzájárulás révén a fenntartó alacsonyabb intézményi térítési díjat alkalmaz.

Az intézményi térítési díjat konkrét összegben, forintra kerekítve kell megállapítani.

*A személyi térítési díjat konkrét összegben kell megállapítani (Szt. 115. § (2) bekezdés*) állapítja meg és arról az ellátást igénylőt az ellátás igénybevételét megelőzően írásban tájékoztatja. A személyi térítési díj nem haladhatja meg az intézményi térítési díj összegét, kivéve, ha az intézményi térítési díj számítása nem eredményez pozitív számot. Ebben az esetben külön jogszabályban meghatározott összegű személyi térítési díjat kell fizetni.

**A szociális törvény lehetőséget biztosít az önkéntes díjfizetésre is:**

Az ellátást igénylő vagy a térítési díjat megfizető más személy, írásban vállalhatja a mindenkori intézményi térítési díjjal azonos személyi térítési díj megfizetését. Ebben az esetben az Szt. 117/B § (2) bekezdésében foglaltakat nem kell alkalmazni, továbbá nem kell elvégezni az Szt. 119/C. §-a szerinti jövedelemvizsgálatot, ugyanakkor biztosítani kell, hogy az ellátást ilyen módon igénylő érintett ne kerüljön előnyösebb helyzetbe, mint ha a vállalást ő vagy a térítési díjat megfizető más személy nem tenné meg.

Az ellátást igénylő, az ellátott vagy a térítési díjat megfizető más személy, írásban vállalhatja a mindenkori intézményi térítési díj és a számára megállapítható személyi térítési díj különbözete egy részének megfizetését. (Szt. 117/B. § (2) bekezdés).

Az intézmény (szolgáltató) vezetője **az intézményi ellátás** (szolgáltatás) **nyújtásának megkezdését megelőzően megvizsgálja** az ellátást igénylő havi jövedelmét, jelentős pénzvagyonát és jelentős ingatlanvagyonát ápolást, gondozást nyújtó intézmény és ápoló-gondozó célú lakóotthon esetén.

Tartós bentlakásos intézményi ellátás esetén a személyi térítési díj az intézményi térítési díjjal megegyező összeg, ha a jövedelemhányad eléri vagy meghaladja az intézményi térítési díj összegét.

Ha tartós bentlakásos intézményi ellátás esetén a jövedelemhányad nem éri el az intézményi térítési díj összegét, és az ellátott jelentős pénzvagyonnal rendelkezik, a személyi térítési díj az intézményi térítési díjjal megegyező összeg azzal, hogy a jövedelemhányad és az intézményi térítési díj közötti különbözetet a jelentős pénzvagyonból kell fedezni.

Ha tartós bentlakásos intézményi ellátás esetén a jövedelemhányad nem éri el az intézményi térítési díj összegét, és az ellátott nem rendelkezik jelentős pénzvagyonnal, - rehabilitációs intézmény és rehabilitációs célú lakóotthon kivételével - a személyi térítési díj a jelentős ingatlanvagyon kilencvenhatod részének és a jövedelemhányadnak az összege, de legfeljebb az intézményi térítési díjjal megegyező összeg.

**6./2** A személyi térítési díj összege nem haladhatja meg az intézményi térítési díj összegét, az idősek otthonában az ellátott jövedelmének, illetőleg az Szt. 117/. § (1) bekezdésében meghatározott jövedelemigazolásban szereplő jövedelmének a 80%-át (Szt. 117. § d) pont).

A bentlakásos intézményekben(Szt.117/A. §(1)) **költőpénz**t kell biztosítani annak az ellátottnak is, aki helyett a térítési díjat jövedelem hiányában kizárólag a tartásra köteles és képes személy fizeti, illetve a térítési díjat vagyona terhére állapították meg. A költőpénz havi összege nem lehet kevesebb a tárgyév január 1jén érvényes öregségi nyugdíj legkisebb összegének 20 %-ánál, ha a térítési díjat úgy állapították meg hogy vagyont is terhel, 30 %-ánál. Legalább költőpénz összegére kell kiegészíteni az ellátottnak ezt az összeget el nem érő jövedelmét.

**7./** A személyi térítési díj összege az Szt. 115.§ (6) alapján a megállapítás időpontjától függetlenül évente kétszer vizsgálható felül, illetőleg változtatható meg, kivéve, ha az ellátott jövedelme

a) olyan mértékben csökken, hogy az e törvényben meghatározott térítési díj fizetési kötelezettségének nem tud eleget tenni;

b) az öregségi nyugdíj mindenkori összegének 25%-át meghaladó mértékben növekedett.

**7.1/.** A személyi térítési díj összegéről az intézményvezető legkésőbb jelen megállapodás aláírásától számított harminc napon belül értesíti a térítési díj fizetésére kötelezettet. A személyi térítési díj változásáról írásban értesíti minden esetben a kötelezettet.

**A személyi térítési díj** összege a fenntartó határozata alapján csökkenthető, illetve elengedhető, ha a kötelezett jövedelmi és vagyoni viszonyai ezt indokolttá teszik.

**7./2.** Ha az ellátást igénybe vevő, a törvényes képviselője vagy a térítési díjat megfizető személy a személyi térítési díj összegét vitatja, illetve annak csökkentését vagy elengedését kéri, az értesítés kézhezvételétől 8 napon belül a fenntartóhoz fordulhat. Ilyen esetben a fenntartó határozattal dönt a személyi térítési díj összegéről.

**7./ 3.** Az ellátást igénybe vevő két hónapot meg nem haladó távolléte idejére a személyi térítési díj 20%- át fizeti. A két hónapot meghaladó távollét esetén, ha az ellátást igénybe vevő egészségügyi intézményben tartózkodik, a személyi térítési díj 20%-át, egyéb esetben a személyi térítési díj 60%-át köteles megfizetni.

**7./4**. Ha az ellátást igénybe vevő a személyi térítési díjfizetési kötelezettségének nem tesz eleget, az intézményvezető tizenöt napos határidő megjelölésével írásban felhívja a kötelezettet az elmaradt térítési díj megfizetésére. Ha a határidő eredménytelenül telt el, a díjhátralékot nyilvántartásba veszi, és erről negyedévenként tájékoztatja a fenntartót.

**8./** Gondozott az intézmény vezetőjének bemutatta a három hónapnál nem régebbi negatív székletbakteriológiai eredményt és TBC mentességről szóló igazolást.

**9./** Gondozott tudomásul veszi és betartja az otthon működésére, rendjére vonatkozó szabályokat (SZMSZ, Házirend) jogosult használni a közös rendeltetésű helyiségeit és szolgáltatásait.

**10./** Az ellátást igénybe vevő tájékoztatása: idősotthoni ellátás a napi 4 órát meghaladó gondozási szükségletet tartalmazó igazolás alapján nyújtható (Szt. 68. §-a).

Az ellátást igénybe vevő tudomásul veszi az intézményvezetőnek

* az intézményben biztosított szolgáltatásra,
* az ellátást igénybe vevőt érintő, intézmény által vezetett nyilvántartásra,
* az ellátást igénybe vevő és hozzátartozója közötti kapcsolattartás rendjére,
* az Érdek-képviseleti Fórum működésére és panaszjog gyakorlásának módjára,
* az intézmény házirendjére vonatkozó tájékoztatást
* A Szolgáltatást igénybe vevő/Törvényes képviselője tudomásul veszi a Szolgáltató nyilvántartási, és egyéb jogszabályokban meghatározott szakmai dokumentációs kötelezettségét. Egyúttal hozzájárul adatainak kezeléséhez, valamint a szociális, gyermekjóléti és gyermekvédelmi szolgáltatók, intézmények ágazati azonosítójáról és országos nyilvántartásáról szóló 226/2006. (XI. 20.) Korm. rendelet alapján a **Központi Elektronikus Nyilvántartás a Szolgáltatást Igénybe-vevőkről (KENYSZI - TAJ alapú nyilvántartás)** történő adat és a szolgáltatás igénybevételének nyilvántartásához.

**10./1.** **Az igénybe-vevő számára nyújtott szolgáltatások tartalma**

Az intézmény a szociális igazgatásról szóló és szociális ellátásokról szóló 1993. évi III. törvény szerinti **teljes körű ellátást** biztosít. A teljes körű ellátás részletes kifejtését a házirend tartalmazza.

Tájékoztatás az egészségügyi ellátásról:

* az egészségügyi ellátás keretében az intézmény gondoskodik az ellátást igénybe vevő egészségmegőrzését szolgáló felvilágosításáról, rendszeres orvosi felügyeletéről, szükség szerint ápolásáról, valamint a szakorvosi, valamint sürgősségi ellátásához és s kórházi kezeléséhez való hozzájutásáról;
* térítésmentesen az intézmény orvosa által havonta összeállított alapgyógyszer készlet gyógyszereit.

Az intézménynek készleten kell tartania a 1/2000. (I. 7.) SzCsM. rendelet 50. § (2) bekezdés szerinti gyógyszercsoportokból az ellátásban részesülők eseti gyógyszerszükségletéhez igazodó megfelelő gyógyszermennyiséget (a továbbiakban: eseti gyógyszerkészlet). Az intézmény az ellátásban részesülők rendszeres gyógyszerszükségletének megfelelő, a rendelet (3) bekezdése szerinti gyógyszercsoportokba tartozó gyógyszerekhez (a továbbiakban: rendszeres gyógyszerkészlet) való hozzájutást biztosítja, ennek keretében gondoskodik különösen a gyógyszerek beszerzéséről és tárolásáról. A rendszeres gyógyszerkészletet havonta az intézmény orvosa állítja össze az intézmény vezető ápolója, illetve ennek hiányában az intézményvezető javaslata alapján, ennek során figyelemmel kell lenni az ellátást igénybe vevők egészségi állapotára is. A rendelet [(2)](javascript:oc(16781,850688)) és a (3) bekezdése szerinti gyógyszercsoportokba tartozó gyógyszereket, továbbá az injekcióval, infúzióval történő ellátáshoz szükséges anyagokat, az akut sebellátáshoz szükséges kötszereket, valamint a szűrővizsgálatokhoz szükséges reagenseket, indikátorcsíkokat (a továbbiakban: alapgyógyszer-készlet) az ellátottaknak térítésmentesen (a személyi térítési díj terhére)- ideértve a gyógyszerért külön jogszabály alapján dobozonként fizetendő díj költségét is - kell biztosítani.

A bentlakásos intézmény az alapgyógyszer-készletbe, valamint a rendszeres és eseti egyéni gyógyszerszükséglet körébe tartozó gyógyszerek, továbbá a gyógyászati segédeszközök közül elsősorban a közgyógyellátási igazolványra felírható, illetve a társadalombiztosítás által támogatott gyógyszert és gyógyászati segédeszközt biztosítja. Az alapgyógyszer-készletről részletes és pontos tájékoztatást kell adni az ellátást igénybe vevő részére. Az alapgyógyszer-készlet körébe tartozó gyógyszereken túlmenően felmerülő egyéni gyógyszerszükséglet költségét, ideértve a gyógyszerért külön jogszabály alapján dobozonként fizetendő díj költségét is – a rendelet [(6) bekezdésében](javascript:oc(16781,837888)) foglalt esetek kivételével - az ellátást igénybe-vevő viseli.

Az intézmény által viselt gyógyszerek költségéről az ellátást igénybe-vevőt nem kell tájékoztatni.

* az ellátást igénybe vevő költségén az alapgyógyszer készlet körébe tartozó gyógyszereken túlmenően felmerülő rendszeres és eseti egyéni gyógyszerszükséglet beszerzését. (A rendszeres és eseti egyéni gyógyszerszükséglet költségének viselésére az intézmény csak az 1/2000. (I.7) SzCsM. rendelet 52. § (6) és (8) bekezdéseiben szabályozott esetekben köteles.);
* a gyógyászati segédeszközt ellátás körében a vényre felírt test távoli eszköznek az intézmény költségén, a testközeli segédeszköznek az ellátást igénybe vevő költségén történő beszerzését. (A testközeli segédeszköz költségeinek viselésére az intézmény csak az 1/2000. (I. 7.) SzCsM. rendelet 52.§ (6) bekezdésében szabályozott esetben köteles.)
* Az Sz.t.52§.(8) bek. c) pontja szerinti esetben az egyéni gyógyszerszükséglet költsége a térítési díjon felül érvényesíthető.
* egészségmegőrzését szolgáló felvilágosítását,
* orvosi ellátását,
* szükség szerinti alapápolását, az otthoni szakápolási tevékenységről szóló [20/1996. (VII. 26.) NM rendeletben](javascript:oc(15421,0)) meghatározott szakápolási tevékenységek kivételével, ennek körében különösen
* ca) a személyi higiéné biztosítását,
* cb) a gyógyszerezését,
* cc) az étkezésben, a folyadékpótlásban, a hely- és helyzetváltoztatásban, valamint az inkontinenciában való segítségnyújtást,
* szakorvosi illetve sürgősségi ellátásához való hozzájutását,
* kórházi kezeléséhez való hozzájutását,
* az 1/2000. (I. 7.) SZCSM rendeletben meghatározott gyógyszerellátását az alábbiak szerint:
* A bentlakásos szociális intézmény orvosa biztosítja az ellátást igénybe vevő egészségi állapotának rendszeres ellenőrzését, az orvosi tanácsadást, az egészségügyi tárgyú jogszabályokban meghatározott szűréseket, a gyógyszerrendelést, valamint szükség esetén az egészségügyi szakellátásba történő beutalást.

**11./** Az intézményvezető szükség szerint tájékoztatja gondozottat, illetve hozzátartozóját

* a gondozást igénybe vevő állapotáról,
* egészségügyi intézménybe való beutalásról,
* a gondozás ideiglenes szüneteltetéséről,
* az áthelyezésről,
* a személyi térítési díjhátralék következményeiről.

**12./** Gondozott kijelenti, hogy adataiban, valamint az ellátásra való jogosultság feltételeiben való változásról, továbbá, minden olyan körülményről, amely a személyi térítési díjfizetési kötelezettségét érinti, haladéktalanul tájékoztatja az intézményvezetőt.

**13./** Amennyiben a gondozott elhalálozik úgy eltemettetéséről……………………… gondoskodik.

**14./** Az ellátást igénybe vevő az eltemettetésről illetve annak költségeiről a következőket nyilatkozza: ……………………………………………………………………………………………………………

**15./** A gondozást igénybe vevő kijelenti, hogy írásos végintézkedése: van nincs

**16./** A gondozást igénybe vevő és hozzátartozója az intézményi jogviszony keletkezésével, megszűnésével, valamint megsértésével kapcsolatban panaszt terjeszthet elő az intézményvezetőhöz, az Érdek-képviseleti Fórumhoz. A panasz elbírálására jogosult tizenöt napon belül tájékoztatja a panaszt-tevőt intézkedéséről. Ha a panaszt tevő a megtett intézkedéssel nem ért egyet, vagy a panasz kivizsgálására jogosult nem intézkedik, a panasszal az intézmény fenntartójához lehet fordulni.

**17./ A megállapodást a megállapodó bármelyik fél kezdeményezésére az intézményvezető módosíthatja:**

* az igénybevétel határidőjének módosítására vonatkozóan,
* az igénybevétel megszüntetésére vonatkozóan,
* szolgáltatás tartalmára vonatkozóan,
* illetve a térítési díj változtatására vonatkozóan.

**17./1.**  Az Intézményi **jogviszony megszűnik:**

* Az intézmény jogutód nélküli megszűnésével (ez esetben az intézmény fenntartóját elhelyezési kötelezettség terheli az ellátást igénybe vevővel szemben).
* Határozott idejű elhelyezés esetén a megjelölt időtartam elteltével,
* Ha az intézményi elhelyezés feltételei nem állnak fenn,
* Ha az ellátást igénybe vevőt másik intézményben kell elhelyezni,
* Ha az intézményi elhelyezés már nem indokolt,
* Ha az ellátást igénybe vevő a házirendet súlyosan, illetve rendszeresen megsérti,
* Ha az ellátást igénybe vevő az intézményi jogviszony megszüntetését kezdeményezi az intézményvezetőnél.

**18./** Az intézményi jogviszony megszűnésekor az intézményvezető egyezteti az ellátást igénybe vevővel az intézményi jogviszony megszűnéséig fizetendő térítési díj összegét, az intézmény tárgyi eszközeiben okozott kár megtérítését.

**19./** Jelen megállapodás közös megegyezéssel való felbontása esetén a jogkövetkezmények a közös egyezség tárgyát képezik.

**20./** A személyes gondoskodást nyújtó szociális **intézményekben élő ellátott jogai**:

A személyes gondoskodást nyújtó szociális intézményi ellátást igénybe vevő ellátottnak joga van szociális helyzetére, egészségi és mentális állapotára tekintettel a szociális intézmény által biztosított teljes körű ellátásra, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybevételére.

Az egyenlő bánásmód követelményét meg kell tartani. Az ellátást igénybe vevőnek joga van az intézmény működésével, gazdálkodásával kapcsolatos legfontosabb adatok megismeréséhez.

Az intézmény a szolgáltatás biztosítása során tekintettel van az ellátást igénybe vevők alkotmányos jogaira. Különösen az élethez, emberi méltósághoz, a testi épséghez, a testi-lelki egészséghez való jogra.

Az ellátást, igénylőt megilleti személyes adatainak, ill. értéktárgyainak védelme.

Az ellátást igénybe vevőnek joga van az intézményen belüli és kívüli szabad mozgásra – figyelemmel a saját és társai nyugalmára, biztonságára.

**20. /1** Ellátottjogi képviselő: Az ellátottjogi képviselő a személyes gondoskodást nyújtó alap- és szakosított ellátást biztosító intézményi elhelyezést igénybe vevő, illetve a szolgáltatásban részesülő részére nyújt segítséget jogai gyakorlásában. Működése során tekintettel van az információs önrendelkezési jogról és információ szabadságról szóló 2011.évi CXII. törvény rendelkezéseire:

**20./ 2** Az Ellátottjogi képviselő feladatai:

* megkeresésre, illetve saját kezdeményezésre tájékoztatást nyújthat az ellátottakat érintő legfontosabb alapjogok tekintetében, az intézmény kötelezettségeiről és az ellátást igénybe vevőket érintő jogokról,
* segíti az ellátást igénybe vevőt, törvényes képviselőjét az ellátással kapcsolatos kérdések, problémák megoldásában, szükség esetén segítséget nyújt az intézmény és az ellátott között kialakult konfliktus megoldásában,
* segíti az ellátást igénybe vevőnek, törvényes képviselőjének panasza megfogalmazásában, kezdeményezheti annak kivizsgálását az intézmény vezetőjénél és a fenntartónál, segítséget nyújt a hatóságokhoz benyújtandó kérelmek, beadványok megfogalmazásában,
* a jogviszony keletkezése és megszűnése, továbbá az áthelyezés kivételével eljárhat az intézményi ellátással kapcsolatosan az intézmény vezetőjénél, fenntartójánál, illetve az arra illetékes hatóságnál, és ennek során – írásbeli meghatalmazás alapján – képviselheti az ellátást igénybe vevőt, törvényes képviselőjét,
* az intézmény vezetőjével történt előzetes egyeztetés alapján tájékoztatja a szociális intézményekben foglalkoztatottakat az ellátottak jogairól, továbbá ezen jogok érvényesüléséről és a figyelembevételéről a szakmai munka során
* intézkedést kezdeményezhet a fenntartónál a jogszabálysértő gyakorlat megszüntetésére,
* észrevételt tehet az intézményben folytatott gondozási munkára vonatkozóan az intézmény vezetőjénél,
* amennyiben az ellátottak meghatározott körét érintő jogsértés fennállását észleli, intézkedés megtételét kezdeményezheti az illetékes hatóságok felé,
* korlátozó intézkedésekre, eljárásokra vonatkozó dokumentációt megvizsgálhatja.

Az ellátottjogi képviselő e célra létrehozott szervezet keretében működhet.

**20./3** Az intézményvezető tájékoztatási kötelezettsége: A személyes gondoskodást nyújtó szociális intézmény vezetője az ellátottakat:

* tájékoztatja az ellátottjogi képviselő által nyújtható segítségadás lehetőségéről, az
* ellátottjogi képviselő elérhetőségéről.

Az intézményben területileg **illetékes ellátottjogi képviselő: Ladányi Mónika**

**Elérhetősége**/Fogadó óra időpontja: telefonos egyeztetés alapján

**telefon:** 06/20/4899605

**e-mail:** [monika.ladanyi@ijb.emmi.gov.hu](mailto:monika.ladanyi@ijb.emmi.gov.hu)

Levelezési cím: 6726 Szeged, Bal fasor 17-21. sz.

A szociális szolgáltató, intézmény vezetője, fenntartója, valamint az ellátottjogi képviselő által megkeresett hatóság a külön jogszabályban meghatározott határidőn belül megvizsgálja az ellátottjogi képviselő észrevételét, kezdeményezését, megkeresését és az ezzel kapcsolatos érdemi állásfoglalásról, intézkedésről őt tájékoztatja.

**21./** Ezen megállapodás felülvizsgálatig, illetve visszavonásig érvényes.

**22./** A megállapodás aláírói kijelentik, hogy vitás kérdéseikkel elsődlegesen az intézményt fenntartó az Alsó-Tisza-menti Önkormányzati Társulás, 6647 Csanytelek, Volentér János tér 2. szám alá fordulhat jogorvoslatért.

**23./** A felek kijelentik, hogy a jelen Megállapodásban feltüntetett valamennyi adat a valóságnak megfelel.

**24./** Jelen Megállapodásban nem szabályozott kérdésekben a Polgári Törvénykönyv, továbbá a szociális ellátásra vonatkozó, mindenkori hatályos jogszabályok rendelkezései az irányadóak.

**25./** Jelen Megállapodás 8 számozott oldalból áll.

**26./** Jelen Megállapodás 3 db, egymással szó szerint megegyező példányban készült.

Kapják:

* 1 példány ellátott,
* 1 példány irattár,
* 1 példány pénztár,

**27./** Megállapodó gondozott kijelenti, hogy jelen megállapodást, hangos felolvasás és értelmezés után szabad akaratából, minden kényszer és befolyástól mentesen, mint teljesen cselekvőképes magyar állampolgár kötötte meg és írta alá.

**28./** Az intézményvezető és az ellátást igénybe vevő kijeleni, hogy vitás kérdéseiket elsősorban tárgyalás útján rendezik.

**29./** Jelen Megállapodást a felek elolvasás és közös értelmezést követően, mint akaratukban mindenben megegyezőt, helybenhagyóan írták alá.

Kelt: Tömörkény, 2021…………………….……

…………………………….. ………………………………

Ellátást igénybe vevő Intézmény képviseletében

Magonyné Körmendi Judit Intézményvezető

……………. .………………………………

Hozzátartozó/törvényes képviselő/ gondnok/

Térítési díj megfizetésére kötelezettséget vállaló személy

Előttünk, mint tanúk előtt:

1./………………………………………………………………………………..

2./……………………………………………………………………………….

1 pl. átvettem: …………………………………………………….