Ikt. szám: …………/A/2021.

### M E G Á L L A P O D Á S

(Az alapellátás keretében biztosított **Házi segítségnyújtás**

**Személyi gondozás** igénybevételére)

Jelen megállapodás létrejött egyrészről az Alsó- Tisza-menti Önkormányzati Társulás által fenntartott Gondozási Központ Rózsafüzér Szociális Otthon (6646Tömörkény, Ifjúság u. 8.) mint intézmény képviseletében **Magonyné Körmendi Judit intézményvezető**, valamint ellátást igénybe vevő, tartásra kötelezett, vagy azt vállaló személy között.

**Az ellátást igénybe vevő**

Ellátást igénylő:

**Szül név:**

Szül. idő, hely:

An.:

Lakcím:

Állampolgársága: magyar

**Az ellátást igénybe vevő legközelebbi hozzátartozója**

* neve:
* születési neve:
* telefonszáma:

között a mai napon, az alábbi feltételek szerint:

**Az intézmény által biztosított szolgáltatás formája:**

**Alapellátás - házi segítségnyújtás- személyi gondozás**

**Az intézmény az ellátást biztosítja jogosult kérelme alapján:**

* 2021…………………………….. naptól határozatlan időtartamra
* ……év………hó….naptól határozott időtartamra: …. év ………………. hó … napig

1./ A szolgáltatás biztosításának helye az igénybe-vevő lakóhelye.

Az igénybevétel önkéntes.

Az Ellátott által, 20....... év .....................................hó .........napján előterjesztett kérelem, illetve a vonatkozó jogszabályban meghatározott orvosi igazolás benyújtásával, továbbá a gondozási szükséglet felmérés eredménye alapján az intézmény biztosítja a házi segítségnyújtás, mint személyes gondoskodást nyújtó szociális alapszolgáltatás igénybevételének lehetőségét.

A gondozási szükséglet vizsgálat alapján Ön **Személyi gondozásra** jogosult.

A szolgáltató a szolgáltatást munkanapokon, a gondozási szükséglet fokozatának megfelelően biztosítja.

**Személyi gondozás** keretében biztosítani kell a gondozás és háztartási segítségnyújtást is.

Az ellátást igénybe vevővel segítő kapcsolat kialakítása és fenntartása körében:

* Információnyújtás, tanácsadás és mentális támogatás
* családdal, ismerősökkel való kapcsolattartás segítése
* az egészség megőrzésére irányuló aktív szabadidős tevékenységben való közreműködés
* ügyintézés az ellátott érdekeinek védelmében

Gondozási és ápolási feladatok körében:

* mosdatás
* fürdetés
* öltöztetés
* ágyazás, ágyneműcsere
* inkontinenciában érintett beteg ellátása, testfelület tisztítása, kezelése
* haj, arcszőrzet ápolás
* száj, fog és protézis ápolás
* körömápolás, bőrápolás
* folyadékpótlás, étkeztetés (segédeszköz nélkül)
* mozgatás ágyban
* decubitus megelőzés
* felületi sebkezelés
* sztómazsák cseréje
* gyógyszerkiváltása
* gyógyszer adagolása, gyógyszerelés monitorozása
* vérnyomás és vércukor mérése
* hely- és helyzetváltoztatás segítése lakáson belül és kívül
* kényelmi és gyógyászati segédeszközök használatának betanítása, karbantartásában való segítségnyújtás
* a háziorvos írásos rendelésén alapuló terápia követése (a tevékenység elvégzéséhez való kompetencia határáig

Segítségnyújtás veszélyhelyzet kialakulásának megelőzésében és a kialakult veszélyhelyzet elhárításában

Szükség esetén a bentlakásos szociális intézménybe történő beköltözés segítése

A lakásba történő biztonságos bejutást az ellátott illetve a hozzátartozója biztosítja.

A szolgáltató a házi segítségnyújtás tartalmát, idejét Tevékenységnaplóban vezeti, amelyet az ellátott aláírásával igazol.

**2./ Térítési díj:**

„A szociális igazgatásról és szociális ellátásokról” szóló 1993. évi III. törvény, „A személyes gondoskodást nyújtó szociális ellátások térítési díjáról” szóló 29/1993. (II. 17.) Korm. rendelet, valamint az Alsó- Tisza-menti Önkormányzati Társulás **székhely települése Csanytelek Község Önkormányzata Képviselő- testületének az 3/2017. (II. 28.)módosított önkormányzati rendelete „A személyes gondoskodást nyújtó szociális ellátásokról, azok igénybevételéről, valamint a fizetendő térítési díjakról”** értelmében az ellátásért fizetendő **intézményi térítési díj** 2021. április 01-től házi segítségnyújtás esetén: **térítésmentes, mind a szociális segítés, mind a személyi gondozást igénybevétele esetén.**

Az intézményi, illetve személyi térítési díj összegéről és azok változásairól a Szolgáltató írásban értesíti a térítési díj fizetésére kötelezett személyt.

**3. /** A házi segítségnyújtás igénybevételét megelőzően vizsgálni kell a gondozási szükségletet. Az intézményvezető elvégzi a gondozási szükséglet vizsgálatát a 36/2007. (XII.22.) SZMM rendelet 3. sz. melléklete alapján. Az értékelő adatlap egy példányát az igénybe-vevő megkapja. Ha a gondozási szükséglet a III. fokozatot eléri, a szolgáltatást igénylőt az intézményvezető tájékoztatja a bentlakásos intézményi ellátás igénybevételének lehetőségeiről.

**3./ Az ellátást igénybe vevő tájékoztatása:**

Az ellátást igénybe vevő tudomásul veszi az intézményvezetőnek

* az intézményben biztosított szolgáltatásra,
* az ellátást igénybe vevőt érintő, intézmény által vezetett nyilvántartásra,
* az ellátást igénybe vevő és hozzátartozója közötti kapcsolattartás rendjére,
* a szolgáltatást igénybe vevő/Törvényes képviselője tudomásul veszi a Szolgáltató nyilvántartási, és egyéb jogszabályokban meghatározott szakmai dokumentációs kötelezettségét. Egyúttal hozzájárul adatainak kezeléséhez, valamint a szociális, gyermekjóléti és gyermekvédelmi szolgáltatók, intézmények ágazati azonosítójáról és országos nyilvántartásáról szóló 226/2006. (XI. 20.) Korm. rendelet alapján a **Központi Elektronikus Nyilvántartás a Szolgáltatást Igénybe-vevőkről (KENYSZI TAJ alapú nyilvántartás)** történő adat és a szolgáltatás igénybevételének nyilvántartásához.

3./1 Panaszok kivizsgálása:

Az ellátással kapcsolatos panaszok kivizsgálására az intézmény vezetője jogosult (Tömörkény, Ifjúság u. 8. sz.) aki köteles 15 napon belül írásban értesíteni a panasztevőt a panasz kivizsgálásának eredményéről.

3./2. Szolgáltatást igénylők jogai:

Az ellátottjogi képviselő a személyes gondoskodást nyújtó alap- és szakosított ellátást biztosító intézményi elhelyezést igénybe vevő, illetve a szolgáltatásban részesülő részére nyújt segítséget jogai gyakorlásában. Működése során tekintettel van az információs önrendelkezési jogról és információszabadságról szóló 2011. évi CXII. törvény rendelkezéseire:

Az Ellátottjogi képviselő feladatai:

* megkeresésre, illetve saját kezdeményezésére tájékoztatás nyújthat az ellátottakat érintő legfontosabb alapjogok tekintetében, az intézmény kötelezettségeiről és az ellátást igénybe vevőket érintő jogokról,
* segíti az ellátást igénybe vevőt, törvényes képviselőjét az ellátással kapcsolatos kérdések, problémák megoldásában, szükség esetén segítséget nyújt az intézmény és az ellátott között kialakult konfliktus megoldásában,
* segíti az ellátást igénybe vevőnek, törvényes képviselőjének panasza megfogalmazásában, kezdeményezheti annak kivizsgálását az intézmény vezetőjénél és a fenntartónál, segítséget nyújt a hatóságokhoz benyújtandó kérelmek, beadványok megfogalmazásában,
* jogviszony keletkezése és megszűnése, továbbá az áthelyezés kivételével eljárhat az intézményi ellátással kapcsolatosan az intézmény vezetőjénél, fenntartójánál, illetve az arra illetékes hatóságnál, és ennek során – írásbeli meghatalmazás alapján – képviselheti az ellátást igénybe vevőt, törvényes képviselőjét,
* az intézmény vezetőjével történt előzetes egyeztetés alapján tájékoztatja a szociális intézményekben foglalkoztatottakat az ellátottak jogairól, továbbá ezen jogok érvényesüléséről és a figyelembevételéről a szakmai munka során
* intézkedést kezdeményezhet a fenntartónál a jogszabálysértő gyakorlat megszüntetésére, észrevételt tehet az intézményben folytatott gondozási munkára vonatkozóan az intézmény vezetőjénél, amennyiben az ellátottak meghatározott körét érintő jogsértés fennállását észleli, intézkedés megtételét kezdeményezheti az illetékes hatóságok felé,
* korlátozó intézkedésekre, eljárásokra vonatkozó dokumentációt megvizsgálhatja.
* Az ellátottjogi képviselő e célra létrehozott szervezet keretében működhet.

3/3. Az intézményvezető tájékoztatási kötelezettsége:

Az intézmény vezetője az ellátottakat tájékoztatja az ellátottjogi képviselő által nyújtható segítségadás lehetőségéről, az ellátottjogi képviselő elérhetőség

**Az intézményben területileg illetékes ellátottjogi képviselő:**

Az intézményben területileg illetékes ellátottjogi képviselő:

Az ön ellátottjogi képviselője: Ladányi Mónika

Elérhetősége/Fogadó óra időpontja: telefonos egyeztetés alapján

telefon: 06/20/4899 605

e-mail: monika.ladanyi@ijb.emmi.gov.hu

**levelezési cím:** 6726 Szeged, Bal fasor 17-21. sz.

A szociális szolgáltató, intézmény vezetője, fenntartója, valamint az ellátottjogi képviselő által megkeresett hatóság külön jogszabályban meghatározott határidőn belül megvizsgálja az ellátottjogi képviselő észrevételét, kezdeményezését, megkeresését és az ezzel kapcsolatos érdemi állásfoglalásról, intézkedésről őt tájékoztatja.

**4./ A megállapodást a megállapodó bármelyik fél kezdeményezésére az intézményvezető módosíthatja:**

* az igénybevétel határidőjének módosítására vonatkozóan,
* az igénybevétel megszüntetésére vonatkozóan,
* szolgáltatás tartalmára vonatkozóan,
* illetve a térítési díj változtatására vonatkozóan.

**4./1**. Az intézményi jogviszony megszűnik:

* az intézmény jogutód nélküli megszűnésével,
* a jogosult halálával,
* határozott esetű ellátás esetében a megjelölt időtartam lejártával, kivéve, ha e törvény rendelkezései alapján az elhelyezés időtartama meghosszabbítható.

**4./2. Felhívom** a szociális szolgáltatást igénybe-vevő jogosult figyelmét, hogy körülményeiben, pl. tartási, gondozási szerződés jogosultjává válik, jövedelmi viszonyai változnak köteles 15 napon belül az intézmény vezetőjének bejelenteni. Amennyiben jogosulatlanul jut szociális szolgáltatáshoz, úgy annak értéke visszakövetelhető.

**5./** Ezen megállapodás felülvizsgálatig, illetve visszavonásig érvényes.

**6./** A megállapodás aláírói kijelentik, hogy vitás kérdéseikkel az intézményt fenntartó az Alsó- Tisza-menti Önkormányzati Társulás, 6647 Csanytelek, Volentér János tér 2. szám alá fordulhat jogorvoslatért.

**7./** A felek kijelentik, hogy a jelen Megállapodásban feltüntetett valamennyi adat a valóságnak megfelel.

**8./** Jelen Megállapodásban nem szabályozott kérdésekben a Polgári Törvénykönyv, továbbá a szociális ellátásra vonatkozó, mindenkori hatályos jogszabályok rendelkezései az irányadóak.

**9./** Jelen Megállapodás 3 számozott oldalból áll.

**10./** Jelen Megállapodás 2 db, egymással szó szerint megegyező példányban készült.

Kapják: 1 példány ellátott,1 példány irattár

**11./** Jelen Megállapodást a felek elolvasás és közös értelmezést követően, mint akaratukban mindenben megegyezőt, helybenhagyóan írták alá.

Kelt: Tömörkény, 2021……………………………………….

……………………………… ………………………………

Ellátást igénybe vevő Intézmény képviseletében

Magonyné Körmendi Judit Intézményvezető

Előttünk, mint tanúk előtt:

1./………………………………………………………………………………..

2./……………………………………………………………………………….

A megállapodásból 1 példányt átvettem:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A megállapodásból 1 példányt átvettem:

…………………………….., 2021. ……………………………..

Megállapodást kapják: Ellátott

Irattár